ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
25 ก.ย. 2558

สรุปภาวะตลาดภาคเช้า : SET ทรงๆ – SET แกว่งแคบๆ เนื่องด้วยไม่มีปัจจัยกำหนดทิศทางตลาดนักในช่วงเช้า และส่วนใหญ่หุ้นที่เคลื่อนไหวโดดเด่นจะเป็นหุ้นขนาดกลางและเล็ก ส่วนตัวหลักค่อนข้างนิ่ง แตกต่างจากการเคลื่อนไหวของภาพรวมตลาดในช่วงเช้าวาน ทั้งนี้ SET ปิดภาคเช้าที่ระดับ 1375.81 จุด, +3.46 จุด ด้วยมูลค่าซื้อขายลดลงมาที่ระดับ 1.5 หมื่นลบ. กลุ่มหลักบวกลบในช่วงแคบ โดย ICT และพลังงาน ปิดบวกกลุ่มละ +0.5% ส่วนแบงก์ ปิดลบเล็กน้อยที่ -0.1% ด้านตลาดภูมิภาคส่วนใหญ่แกว่งแคบเช่นเดียวกัน
กลยุทธ์ที่แนะนำช่วงบ่าย: ยังแกว่งในช่วง 1364-1380 จุด โดยหากยังไม่ขึ้นทะลุระดับ 1380-1385 จุด ขึ้นมาได้ ดัชนีมีความเสี่ยงถึงการอ่อนตัวลงได้อยู่ ซึ่งหากหลุดต่ำกว่า 1364 จุด จะเป็นสัญญาณลบมากขึ้น และมีแนวรับถัดไปที่ 1350-1354 จุด กลยุทธ์ พอซื้อขายเก็งกำไรได้ โดยมีจุดลดพอร์ตอีกครั้ง เมื่อต่ำกว่า 1364 จุด
 